CELEX ID: 52014XG1205(01)

--- ENGLISH ---

Document:
$en_document

Summary:
$en_summary

--- DANISH ---

Document:
5.12.2014
DA
Den Europæiske Unions Tidende
C 436/2
Konklusioner vedtaget af Rådet og repræsentanterne for medlemsstaternes regeringer, forsamlet i Rådet, om sport som drivkraft for innovation og økonomisk vækst
(2014/C 436/02)
RÅDET FOR DEN EUROPÆISKE UNION OG REPRÆSENTANTERNE FOR MEDLEMSSTATERNES REGERINGER,
I.   SOM MINDER OM FØLGENDE:
1.
Rådets konklusioner af 26. november 2013 om sportens bidrag til EU's økonomi og navnlig til at bekæmpe ungdomsarbejdsløshed og skabe social inklusion, anerkendte sportens potentiale til at skabe arbejdspladser og støtte den lokale økonomiske udvikling samt dens afsmittende virkning på andre sektorer
 (
1
)
.
2.
Rådet vedtog den 21. maj 2014 en ny EU-arbejdsplan for sport 2014-2017, der understregede det vigtige bidrag, sporten yder til de overordnede mål i Europa 2020-strategien i betragtning af sektorens stærke potentiale til at bidrage til intelligent, bæredygtig og inklusiv vækst og nye job, og inddrog i den henseende de økonomiske fordele ved sport og innovation som et af de prioriterede emner
 (
2
)
.
3.
Sport er en økonomisk sektor af afgørende betydning for Den Europæiske Union, idet den tegner sig for 1,76 % af EU's bruttoværditilvækst (BVT)
 (
3
)
 og udgør en andel af de nationale økonomier svarende til landbrug, skovbrug og fiskeri tilsammen. Ud over disse direkte virkninger genereres 1,22 % af EU's BVT indirekte gennem multiplikatoreffekter. For så vidt angår arbejdsmarkedet udgør sportsrelateret beskæftigelse 2,12 % af EU's samlede beskæftigelse. Desuden viste den sportsrelaterede økonomi sig at være særdeles robust under den økonomiske krise
 (
4
)
.
II.   SOM TAGER FØLGENDE I BETRAGTNING:
4.
Sport, der er den største ikkestatslige bevægelse i Europa, er en vigtig drivkraft for innovation. Ansporet af den intense konkurrence har sporten et indbygget incitament, der driver deltagerne fremad, så de til stadighed forbedrer deres resultater og kunnen.
5.
Mange sportsgrene tiltrækker betydelige økonomiske ressourcer gennem sponsorater og salg af medierettigheder og er derved i stand til at investere massivt i udviklingen af innovativt udstyr og materiale, der giver deltagerne eller holdene en konkurrencemæssig fordel.
6.
Denne kombination af intens konkurrence og tilgængelige økonomiske ressourcer har ført til en sportsindustri, der er karakteriseret ved konstante og hurtige innovationsbølger. Innovationen har betydet, at sportsteknologien er førende på visse områder inden for anvendt videnskab: tekstilteknologi, menneskelig bevægelsesmekanik, nye materialer, sensorer, aktuatorer, humanorienteret design m.m.
7.
Det er også indlysende, at innovation inden for sport kan have relevant afsmittende virkning på andre af økonomiens sektorer. Der findes allerede gode eksempler på overførbar innovation fra sporten, der kan ses i andre sektorer, hvor de bliver tilgængelige for en større kreds af forbrugere. For eksempel inden for forarbejdning, elektronik, it/software, sundhed og sundhedspleje, fødevarer og drikkevarer, turisme, uddannelse, underholdning og bilindustri.
8.
Sporten er en højintensiv forsknings- og innovationssektor, idet den er drevet af en stigende efterspørgsel efter forbedrede resultater, skadeforebyggelse, personaliseret design og massekundetilpasning samt behovet for at integrere bæredygtighed i hele forsyningskæden. Den anvender og integrerer desuden gennem design og analyse mange discipliner, herunder materialevidenskab og -konstruktion, aerodynamik, hydrodynamik, termodynamik, biomekanik, elektronik, computervidenskab m.fl.
9.
Store sportsbegivenheder kan potentielt give et betydeligt bidrag til den lokale, regionale og nationale økonomi. Store sportsbegivenheder kan derfor tjene som en platform til at iværksætte og udvikle nye produkter og tjenesteydelser, herunder sociale innovationer
 (
5
)
.
III.   ANERKENDER FØLGENDE:
10.
Sporten kan bidrage til EU's indsats for at komme på fode igen efter de aktuelle økonomiske vanskeligheder, idet sport er en industri i udvikling, der er meget modstandsdygtig over for den økonomiske cyklus.
11.
Svagheder i forsknings- og innovationssystemer i EU kan bremse vækstpotentialet, og sporten kunne være en vigtig drivkraft for at mindske EU's innovationskløft.
12.
Horisont 2020, det nye EU-program for forskning og innovation til gennemførelse af innovation i EU (EU's 2020-flagskibsinitiativ med sigte på at sikre Europas globale konkurrenceevne), anerkender den centrale betydning, som strategiske investeringer i teknologi og avancerede materialer har
 (
6
)
. Det er derfor et nyttigt redskab på sportsområdet. Endvidere kan Cosme, EU's program for virksomheders konkurrenceevne og SMV'er, bidrage til virksomhedsetablering og vækst ved bl.a. at støtte klyngedannelse og internationalisering på sportsområdet
 (
7
)
.
13.
Sportsklynger kan skabe et gunstigt miljø, ikke kun med henblik på at fremme sport og fysisk aktivitet, men også med henblik på produktinnovation og virksomhedsetablering
 (
8
)
.
14.
Intellektuelle ejendomsrettigheder (IPR) i forbindelse med sport udgør vigtige indtægtskilder for sporten. Krænkelse af de intellektuelle ejendomsrettigheder (IPR) kan fjerne incitamentet til at investere i innovation
 (
9
)
.
15.
En bedre forståelse af sportsrelaterede aktiviteters betydning for den europæiske økonomi både direkte og indirekte kan føre til en bedre udnyttelse af sportens potentiale med hensyn til vækst og beskæftigelse og som drivkraft for innovation samt til optimering af de afsmittende virkninger af udgifter og investeringer inden for sport og optimering af udnyttelsen af den eksisterende sportsinfrastruktur gennem innovative og omkostningseffektive tilgange.
16.
Foranstaltninger, der tager sigte på at forbedre adgangen til de internationale markeder skal også komme sportssektoren i EU til gode.
IV.   OPFORDRER I DEN FORBINDELSE EU-MEDLEMSSTATERNE TIL UNDER BEHØRIGT HENSYN TIL NÆRHEDSPRINCIPPET:
17.
eventuelt at fremme oprettelsen og udviklingen både på tværs af sektorer og på tværs af grænser af klynger, der omfatter lokale forvaltninger, universiteter, forskningscentre og industri- og sportsorganer, der er specialiseret i forskning og udvikling, teknologioverførsel og innovative sportsløsninger, der aktivt bidrager til den samlede økonomi og fremmer en afsmittende effekt. Et sådant samarbejde kunne navnlig støttes af de grænseoverskridende programmer, der finansieres af de europæiske strukturfonde
18.
at tilskynde til initiativer, der virker befordrende for væksten og forbedre udforskningen af sportens innovationspotentiale for økonomien som helhed og forstærke den afsmittende virkning ved bl.a. at tilskynde til og lette overførslen og overtagelsen af teknologisk innovation fra sporten til andre økonomiske sektorer. Dette kunne lette sportssektorens adgang til en bredere vifte af finansieringskilder, såsom innovativ finansiering og risikovillig kapital med sigte på finansiel bæredygtighed
19.
at fremme og lette innovationen, adgangen til bæredygtig finansiering og erhvervsmiljøet for sporten og den sportsrelaterede industri
20.
at formidle information og indbyrdes udveksle gode erfaringer og bedste praksis i europæisk sammenhæng om, hvordan man kan skabe og støtte strategiske partnerskaber blandt nøgleinteressenter på forskellige områder med sigte på at styrke sportens rolle som drivkraft for innovation og økonomisk vækst.
V.   OPFORDRER MEDLEMSSTATERNE, KOMMISSIONEN OG INTERESSENTERNE I SPORTENS VERDEN TIL INDEN FOR DERES RESPEKTIVE KOMPETENCESFÆRE:
21.
at fremme betingelserne for at skabe et miljø, der er gunstigt for udviklingen af teknologisk innovation på sportsområdet og fremme sporten som en kilde til vækst og beskæftigelse i de relevante sektorer
22.
at bestræbe sig på at udvikle strategier og politikker på tværs af sektorerne, der sigter mod at generere forskning og udvikling på sportsområdet, og undersøge mulighederne for at fremme offentlig-private partnerskaber vedrørende sportsinfrastrukturprojekter ved at støtte udveksling af bedste praksis på EU-plan.
VI.   OPFORDRER MEDLEMSSTATERNE OG KOMMISSIONEN TIL INDEN FOR DERES RESPEKTIVE KOMPETENCEOMRÅDER OG UNDER BEHØRIG HENSYNTAGEN TIL NÆRHEDSPRINCIPPET:
23.
at øge bevidstheden om sportens potentiale som en »ny kilde til vækst og beskæftigelse i Europa« gennem information og koordinering nationalt og på EU-plan
24.
at tilskynde til en eventuel anvendelse af EU's finansieringsinstrumenter, herunder Horisont 2020, Erasmus+, Den Europæiske Fond for Regionaludvikling (EFRU) og EU's program for virksomheders konkurrenceevne og SMV'er (Cosme), for at udvikle innovative løsninger vedrørende sportssektorens økonomiske dimension
 (
10
)
 med henblik på en langsigtet socioøkonomisk virkning og vurdere, om der er mulighed for yderligere forbedring for så vidt angår indarbejdelse af sportsrelateret forskning og innovation i de eksisterende EU-finansieringsordninger.
VII.   OPFORDRER EUROPA-KOMMISSIONEN TIL:
25.
at støtte samarbejdet mellem klynger i sportssektoren medlemsstaterne imellem, for eksempel inden for rammerne af Cosme
 (
11
)
26.
som led i ekspertgruppen vedrørende den økonomiske dimension
 (
12
)
 at undersøge muligheden for at kortlægge den eksisterende forskning og indsamle eksempler på bedste praksis inden for områderne innovation inden for sport og forbindelsen mellem sport og økonomisk vækst med henblik på at indsamle og udveksle oplysninger om vellykkede erfaringer om sportens innovative og økonomiske aspekter
27.
fortsat at indsamle statistikker og analysere sportens økonomiske betydning
28.
at organisere et arrangement på højt niveau på tværs af sektorerne om sportens bidrag til innovation og økonomisk vækst under hensyn til dens afsmittende virkning på økonomien som helhed på grundlag af identificerede tværnationale aktioner, der kan fremmes, og som kan danne grundlag for en relevant vurdering
29.
som led i den europæiske idrætsuge at opfordre til initiativer fra interessenter i sportsrelaterede erhverv og forskning, så de kan formidle deres erfaringer på området
30.
eventuelt at medtage spørgsmål vedrørende den sportsrelaterede industri og innovationer på sportsområdet i forbindelse med dens bilaterale kontakter og forbindelser med relevante tredjelande for at hjælpe EU's industri med bedre at udforske fremtidens muligheder
31.
at støtte tværnationale initiativer (f.eks. udveksling af god praksis, studier, netværk og projekter), der fokuserer på gennemførelse af nationale og internationale strategiske tiltag med henblik på bedre at udforske sportens innovationspotentiale for økonomien som helhed inden for rammerne af EU's finansieringsprogrammer med fokus på at øge sportens afsmittende virkning.
(
1
)
  http://www.consilium.europa.eu/uedocs/cms_data/docs/pressdata/en/educ/139733.pdf
(
2
)
  http://www.consilium.europa.eu/uedocs/cms_data/docs/pressdata/en/educ/142704.pdf
(
3
)
  Undersøgelser af sportens bidrag til den økonomiske vækst og beskæftigelsen i EU, november 2012. http://ec.europa.eu/sport/library/studies/study-contribution-spors-economic-growth-final-rpt.pdf
(
4
)
  http://www.oecd.org/mcm/C-MIN(2013)1-ENG.pdf
(
5
)
  Sociale innovationer skal forstås som nye strategier, koncepter, idéer og organisationer, der opfylder sociale behov af alle slags — fra arbejdsvilkår og uddannelse til udvikling af lokalsamfundet og sundhed — som udbygger og styrker civilsamfundet.
(
6
)
  http://ec.europa.eu/programmes/horizon2020/en/h2020-section/leadership-enabling-and-industrial-technologies
(
7
)
  http://ec.europa.eu/enterprise/initiatives/cosme/index_en.htm
(
8
)
  Klynger er grupper af specialiserede virksomheder og andre innovationsaktører, som er placeret tæt på hinanden, og som arbejder tæt sammen. Klynger er vigtige i forbindelse med jobskabelse, da 38 % af EU's arbejdspladser er baseret i sådanne regionale centre.
http://ec.europa.eu/enterprise/initiatives/cluster/index_en.htm
(
9
)
  I 2012 beslaglagde toldvæsenet i EU forfalskede sportssko til en værdi af over 36,5 mio. EUR. Ud over de fysiske varer omfatter IPR-krænkelser også uautoriseret radiospredning af ophavsretligt beskyttede værker i TV-transmitterede sportsbegivenheder.
(
10
)
  F.eks. anvendelsen af redskaber såsom offentlige indkøb af innovative løsninger. Offentlige indkøb af innovative varer og tjenesteydelser kan være et vigtigt redskab for de regionale myndigheder med henblik på at forbedre de offentlige tjenesters effektivitet og håndtere deres udfordringer og behov. Innovation tilskynder til mere effektive offentlige tjenester og kan lette leveringen af afgørende infrastruktur og tjenester. Desuden udgør de reviderede direktiver om offentlige udbud (koncessionsdirektivet 2014/23/EU, direktivet om den offentlige sektor 2014/24/EU og forsyningsvirksomhedsdirektivet 2014/25/EU) yderligere værktøjer, som medlemsstaterne kan anvende med henblik på innovative, grønne eller sociale offentlige indkøb.
(
11
)
  http://ec.europa.eu/enterprise/initiatives/cluster/internationalisation/index_en.htm
(
12
)
  Som oprettet ifølge EU-arbejdsplanen for sport 2014-2017.

Summary:
Sport –— en opfordring til innovation og dygtighed
RESUMÉ AF:
Konklusioner om sport som drivkraft for innovation og økonomisk vækst
HVAD ER FORMÅLET MED DISSE KONKLUSIONER?
I disse konklusioner fremsætter 
Rådet for Den Europæiske Union
 anbefalede handlinger for, hvordan Den Europæiske Union (EU) og EU-landene kan skabe betingelser, der kan optimere 
sportens fordele med hensyn til innovation og økonomi
.
HOVEDPUNKTER
Økonomiske fordele
Sport repræsenterer 1,76 % af EU's økonomi og udgør 2,12 % af beskæftigelsen.
Sport er anerkendt som vigtig i 
bekæmpelsen af ungdomsarbejdsløshed og skabelsen af social inklusion
, og den er et prioriteret emne i 
Europa 2020-strategien
.
Sportssektoren har været robust i en tid med økonomisk krise.
Drivkraft for innovation
Konkurrence og behovet for stadig forbedring og dygtighed har ført til innovation på områder som 
skadeforebyggelse, materialevidenskab og biomekanik
. Sportsteknologi er blevet førende på visse områder inden for anvendt videnskab, såsom tekstilteknologi og humanorienteret design.
Innovationen har haft positive 
afsmittende virkninger
 på andre sektorer, herunder fødevarer og drikkevarer, IT/software og bilindustrien.
Sportssponsorater og finansiering af medierettigheder
 fører til investering, og sportsbegivenheder kan være platforme for produktudvikling og -lanceringer.
Konklusionerne opfordrer 
EU-landene
 til at:
fremme samarbejdet
 mellem forvaltninger, universiteter, forskningscentre og industri- og sportsorganer, støttet af EU-midler
opfordre til sportsinitiativer
 for at skabe vækst og lette overtagelsen af innovation til andre økonomiske sektorer
øge bevidstheden
 om sportens potentiale for vækst og beskæftigelse og udveksle bedste praksis på alle niveauer.
Konklusionerne opfordrer 
EU
 til at:
støtte og koordinere samarbejdet
 på tværs af EU-landene og udveksle god praksis, netværk og projekter samt fortsætte med at indsamle statistikker om relationen mellem sport og økonomi
organisere et arrangement på højt niveau
 om sportens bidrag til innovation og økonomisk vækst og opfordre til initiativer og udveksling som led i den 
europæiske idrætsuge
 (der er udviklet gratis 
kommunikationsredskaber
 til at reklamere for ugen)
medtage sportsspørgsmål
 i landenes kontakter og forbindelser med relevante ikke-EU-lande.
BAGGRUND
EU's arbejdsplan for sport 2014-2017 anerkender vigtigheden i at udvikle sportens økonomiske dimension.
For yderligere oplysninger om sportspolitik i EU henvises til:
»Oversigt over politikker«
 på Europa-Kommissionens websted.
HOVEDDOKUMENT
Konklusioner
 vedtaget af Rådet og repræsentanterne for medlemsstaternes regeringer, forsamlet i Rådet, om sport som drivkraft for innovation og økonomisk vækst (2014/C 436/02) (EUT C 436 af 5.12.2014, s. 2-5).
TILHØRENDE DOKUMENTER
Resolution
 vedtaget af Rådet og repræsentanterne for medlemsstaternes regeringer, forsamlet i Rådet den 21. maj 2014, om EU-arbejdsplanen for sport (2014-2017) (EUT C 183 af 14.6.2014, s. 12-17)
seneste ajourføring 09.01.2017